钦定古今图书集成/明伦汇编/人事典/第087卷 > 申鉴 > 《疾愈赋》晋·挚虞
## 钦定古今图书集成/明伦汇编/人事典/第087卷 > 申鉴 > 《疾愈赋》晋·挚虞

余，体气不龢，饮食渐损，旬有馀日，众疾并除，馈食纤
纤而日鲜，体貌廉廉而转损，校朝夕其未殊，验朔望
而减本，形容消而憔悴，体质惫而狼狈，内忧深而虑
远，乃量餐而度带，讲和缓之馀论，寻越人之遗方，考
异同以求中，稽众术而简良，会异端于妙门，乃归奇
于涉廛，惟兹药之攸造，宝明中之皆坚，丸以三匕为
剂，服以四献为程，势终朝而始发，景未仄而身轻，食
信宿而异量，体涉旬而告平。